**Аннотация к рабочей программе дисциплины «родной язык»**

**Саха тылын сүрүн сыала ( 6-9 кылаас оҕолоругар )**

1. Төрөөбүт тыл кэрэтин, уус-уран уобарастарын таба көрөргө үөрэтии.
2. Литературнай нуормаҕа сөп түбэһиннэрэн саҥарар, суруйар сатабылы сайыннарыы.
3. Оҕо тылын-өһүн чочуйуу, байытыы.
4. Оҕо айар дьоҕура сайдарыгар көмөлөһүү.
5. Сиэрдээх быһыыга-майгыга иитии.

5 кылаас үөрэнээччилэрэ тыл маннык салааларын үөрэтэллэр:

**лексикологияны,**

**фонетиканы,**

**синтаксиһы,**

**орфографияны,**

**стилистиканы.**

Лексикология - манна кинилэр тыл баайын, этигэнин билэллэр.

Фонетика – саҥа дорҕоонноро үөскүүр усулуобуйаларын, алпаабыты о.д.а. тиэмэлэри сиһилии үөрэтэллэр. Дорҕоон туһунан өйдөбүлү ылыахтаахтар.

Синтаксис – тылы сатаан туттар, сааһылыыр, этиини сатаан туһанар буоларга үөрэнэллэр.

Орфография – Тылы таба суруйар үөрүйэҕи иҥэрии.

Стилистика – тиэкиһинэн үлэни тэрийии.

Алын кылаастарга ылбыт билиилэрин чиҥэтэн, эбии дириҥник үөрэтэллэр.

6 кылаас үөрэнээччилэрэ сүрүннээн морфологияны ол аата саҥа чаастарын сиһилии үөрэтэллэр. Бу салааны үөрэтиэх иннинэ 5 кылааска үөрэппиттэрин хатылыыллар, чиҥэтэллэр.

7 кылаас үөрэнээччилэрэ сүрүннээн туохтууру толору үөрэтэллэр.

8 кылаас үөрэнээччилэрэ тыл ситимин, судургу этиини үөрэтэллэр. Тылы таба суруйар, сурук бэлиэтин сөпкө туруорар, быраабылатын билэр буолуохтаахтар.

9 кылаас үөрэнээччилэрэ холбуу этиини уонна тиэкис синтаксиһын үөрэтэллэр. Этиини ырытар, тиэкис арааһын ыйар, былаан, араас тиэмэҕэ тиэкис суруйар буолуохтаахтар. Тылы таба суруйар, сурук бэлиэтин сөпкө туруорар, быраабылатын билэр буолуохтаахтар.

Оҕо төрөөбүт тыла үөрэҕи-билиини кэбэҕэстик ылынар, өйө толкуйа тобуллар, майгыта-сигилитэ олохсуйар, айар-тутар дьоҕура сайдар айылҕаттан айыллыбыт эйгэтэ буолар.

**Класс: 6**

**Час:** 102ч

**Учебник:** И.П.Винокуров, Г.И.Гурьев, М.М.Попова, Г.Г.Торотоев “Саха тыла 6 кылаас” Дьокуускай, Бичик 2016с

**Класс: 7**

**Час:** 68ч

**Учебник:** Г.Г.Филиппов, Г.И.Гурьев, Л.Е.Манчурина, А.Д.Семенова «Саха тыла 7 кылаас» Дьокуускай, Бичик -2016с.

**Кылааһа**: 8

**Чааһа:** 68

**Кинигэтэ:** И.П.Винокуров, Г.Г.Филиппов, Г.И.Гурьев, Н.А.Ефремова, М.Е.Исакова Саха тыла 8 кылаас. Бичик, Дьокуускай – 2016.

**Кылааһа: 9**

**Чааһа:** 68

**Кинигэтэ:** И.П.Винокуров, Г.Г.Филиппов, Г.И.Гурьев, А.К.Прокопьева, А.М.Попова “Саха тыла 9 кылаас” Дьокуускай, Бичик- 2016с.